Hans Brückner

Hans Paul Johannes Brückner (1897 Rabenstein, Saksa – 9. kesäkuuta 1949) oli saksalaissyntyinen, Suomessa vuodesta 1920 vaikuttanut graafikko, mainospiirtäjä, taidemaalari ja valokuvaaja.Hans Brückner , Oravien aarteita, Grafiikkaa 60-luvun kodissa, Jyväskylän taidemuseo. Viitattu 6.4.2014.

Hans Brückner opiskeli Münchenin ja Dresdenin taideakatemioissa 1918–1923. Hän muutti Helsinkiin, avioitui Ingrid Sofia Falckin kanssa 1924 ja sai Suomen kansalaisuuden 1944, viisi vuotta ennen kuolemaansa 1949. Varsinaiselta ammatiltaan Hans Brückner oli mainosgraafikko. Hän työskenteli muun muassa Erva-Latvalan mainostoimistossa, Koiton näyttämön lavastajana sekä 1930-luvun alusta lähtien Frenckellin kirjapainon taideosaston päällikkönä.

Päivätyönsä ohella Brückner harrasti taidegrafiikkaa, maalausta ja valokuvausta. Suomessa vielä harvinaista litografiatekniikkaa Brückner oli opiskellut jo Saksassa, ja hän käyttikin taidegrafiikan menetelmänään kivipiirrosta yhtenä ensimmäisistä Suomessa. Brückner oli yksi viidestä ABISS-ryhmän kokeellisesta valokuvaajasta, joilla muillakin (Heikki Aho, Heinrich Iffland, Björn Soldan ja Vilho Setälä) oli vahvoja siteitä Saksan suuntaan. Sekä valokuvissaan että grafiikassaan Brückner oli kiinnostunut modernin maailman kuvaamisesta saksalaisen uusasiallisuuden hengessä.

Lähteet

Luokka:Suomalaiset graafiset suunnittelijat
Luokka:Suomalaiset valokuvaajat
Luokka:Suomalaiset taidegraafikot
Luokka:Vuonna 1897 syntyneet
Luokka:Vuonna 1949 kuolleet
Luokka:Suomalaiset taidemaalarit
Luokka:Saksalaiset valokuvaajat
Luokka:Saksalaiset taidegraafikot
Luokka:Saksalaiset taidemaalarit